ಮೋದಿಯವರ ಕೆಂಪು ಕಣ್ಣು ಯಾವಾಗ ಕಾಣಿಸುತ್ತೆ..? ಕಾಂಗ್ರೆಸ್ ಕೆಂಡ masthmagaa.com: ದೆಹಲಿ: ಪೂರ್ವ ಲಡಾಕ್ನಲ್ಲಿ ಭಾರತಚೀನಾ ನಡುವೆ ಮತ್ತೆ ಘರ್ಷಣೆ ನಡೆದ ಬೆನ್ನಲ್ಲೇ ಕಾಂಗ್ರೆಸ್ ಕೇಂದ್ರ ಸರ್ಕಾರವನ್ನು ಗುರಿಯಾಗಿಸಿ ವಾಗ್ದಾಳಿ ನಡೆಸಿದೆ. ಅಲ್ಲದೆ ಚೀನಾ ವಿರುದ್ಧ ಮೋದಿಯವರ ಕೆಂಪು ಕಣ್ಣು ಯಾವಾಗ ಕಾಣಿಸುತ್ತೆ ಅಂತ ಸವಾಲು ಹಾಕಿದೆ. ಈ ಬಗ್ಗೆ ಟ್ವೀಟ್ ಮಾಡಿರುವ ಕಾಂಗ್ರೆಸ್ ವಕ್ತಾರ ರಣದೀಪ್ ಸಿಂಗ್ ಸುರ್ಜೇವಾಲಾ, ದೇಶದ ಭೂಭಾಗವನ್ನು ವಶಕ್ಕೆ ಪಡೆಯುವ ಹೊಸ ದುಸ್ಸಾಹಸ.. ಪಂಗಾಂಗ್ ತ್ಸೋ ಸರೋವರದ ಪ್ರದೇಶ, ಗಲ್ವಾನ್ ಕಣಿವೆ, ಡೆಪ್ಸಂಗ್ ಪ್ಲೇನ್, ಲಿಪುಲೇಖ್, ದೋಕ್ಲಾಂ ಮತ್ತು ನಾಕು ಲಾ ಪ್ರದೇಶದಲ್ಲಿ ಪ್ರತಿದಿನವೂ ಚೀನಾದಿಂದ ಗಡಿನುಸುಳುವಿಕೆ.. ಸೇನೆ ಭಾರತ ಮಾತೆಯ ರಕ್ಷಣೆಗಾಗಿ ದೃಢವಾಗಿ ನಿಂತಿದ್ದಾರೆ. ಆದ್ರೆ ಮೋದಿಯವರ ಕೆಂಪು ಕಣ್ಣು ಯಾವಾಗ ಕಾಣಿಸುತ್ತೆ ಅಂತ ಪ್ರಶ್ನಿಸಿದ್ಧಾರೆ. ಭಾರತಚೀನಾ ಯೋಧರ ನಡುವೆ ಮತ್ತೆ ಗಡಿಯಲ್ಲಿ ಘರ್ಷಣೆ ಸಂಭವಿಸಿದೆ. ಚೀನಾ ಸೈನಿಕರು ಯಥಾಸ್ಥಿತಿಯನ್ನು ಬದಲಿಸಲು ಮಿಲಿಟರಿ ಚಟುವಟಿಕೆಗಳನ್ನು ನಡೆಸಿದ್ದಾರೆ. ಪಂಗಾಂಗ್ ತ್ಸೋ ಸರೋವರದ ಬಳಿ ಶನಿವಾರ ರಾತ್ರಿ ಚೀನೀ ಸೈನಿಕರು ಗಡಿ ನುಸುಳಲು ಯತ್ನಿಸಿದ್ದು, ಭಾರತೀಯ ಯೋಧರು ತಡೆಯುವಲ್ಲಿ ಯಶಸ್ವಿಯಾಗಿದ್ದಾರೆ. ಈ ಮೂಲಕ ಚೀನಾ ಪೂರ್ವ ಲಡಾಕ್ನಲ್ಲಿ ಸಂಘರ್ಷ ಸಂಭವಿಸಿದ್ದ ವೇಳೆ ಮಾಡಿಕೊಂಡಿದ್ದ ಮಿಲಿಟರಿ ಮತ್ತು ರಾಜತಾಂತ್ರಿಕ ಒಪ್ಪಂದಗಳನ್ನು ಮುರಿದಿದೆ ಅಂತ ಕೇಂದ್ರ ಸರ್ಕಾರ ಮಾಹಿತಿ ನೀಡಿತ್ತು. masthmagaa.com